सातौं कतार ओपन गल्फ हुने
कतार एयरवेज ओपन गल्फको सातौं संस्करण यसै साता हुने भएको छ । गोकर्ण गल्फ क्लबमा शुक्रबार र शनिबार हुने प्रतियोगिताको सम्पेूर्ण प्रायाजन कतार एयरवेजले गर्नेछ । करिब ९० खेलाडी सहभागी रहने प्रतियोगितामा खुला, सिनियर, जुनियर र महिला विधा रहने प्रतियोगिता संयोजक दीपक आचार्यले बताए ।
काठमाडौं — कतार एयरवेज ओपन गल्फको सातौं संस्करण यसै साता हुने भएको छ । गोकर्ण गल्फ क्लबमा शुक्रबार र शनिबार हुने प्रतियोगिताको सम्पेूर्ण प्रायाजन कतार एयरवेजले गर्नेछ । करिब ९० खेलाडी सहभागी रहने प्रतियोगितामा खुला, सिनियर, जुनियर र महिला विधा रहने प्रतियोगिता संयोजक दीपक आचार्यले बताए ।३/४ स्टेबल फोर्ड फम्र्याटमा खेलिने प्रतियोगिता विजेताले कतार एयरवेजले उडान भर्ने विश्वको कुनै पनि स्थानको हवाई टिकट प्राप्त गर्नेछन् । महिला र पुरुषतर्फ विजेता र उपविजेतासँगै ज्येष्ठ नागरिक, बेस्ट ग्रस, जुनियर यू–१७ विजेता, लङगेस्ट ड्राइभ, क्लोजेस्ट टु द पिन र मस्ट बर्डिज विजेतालाई पुरस्कृत गरिनेछ ।कतार एयरवेजका कन्ट्री म्यानेजर जेपी नायरले नेपालमा खेल पर्यटनको राम्रो सम्भावना रहेको हुँदा अन्य कार्यक्रम पनि गर्ने बताए । ‘नेपालको हावापानी वर्षभर खेलकुदका लागि उचित छ । नेपालमा खेल पर्यटन विकास गर्ने हाम्रो लामो समयदेखिको प्रयास हो । अब हामी व्यावसायिक गल्फमा पनि पाइला राख्ने जमर्को गर्दै छौं,’ उनले भने । उनले कतार एयरवेजले खेलकुदलाई आफ्नो प्राथमिकतामा राखेको बताउँदै फिफा विश्वकप लगायत बार्सिलोना फुटबल क्लब, कतार ओपन टेनिसजस्ता प्रतियोगितामा कम्पनीको सहभागिताबारे चर्चा गरे । 